
Parlamentul  României

Camera  Deputaţilor
	COMISIA JURIDICĂ, 

DE DISCIPLINĂ ŞI IMUNITĂŢI

                                                                                                                                                                                 
	
	COMISIA PENTRU SĂNĂTATE ŞI FAMILIE

           Nr.28/198                                                                                                                                                                                                                                 


           Pl-x 268/2012                                                   Bucureşti, 27.09.2012   
BIROULUI PERMANENT

AL

CAMEREI DEPUTAŢILOR,

Vă înaintăm raportul comun asupra propunerii legislative privind modificarea Legii nr.194/2011 privind combaterea operaţiunilor cu produse susceptibile de a avea efecte psihoactive, altele decât cele prevăzute de acte normative în vigoare ( Plx 268/2012)   respinsă de Senat în şedinţa din 18 iunie 2012 şi trimisă Comisiei pentru sănătate şi familie şi Comisiei juridice, de disciplină şi imunităţi spre dezbatere, în fond, cu adresa  nr.Plx 268 din 25 iune 2012, Camera Deputaţilor fiind Cameră decizională .
În raport cu obiectul şi conţinutul reglementării, propunerea legislativă face parte din categoria legilor organice.
PREŞEDINTE,




PREŞEDINTE,

    Rodica Nassar                                               Daniel Buda


[image: image2.png]



Parlamentul  României

Camera  Deputaţilor
	COMISIA JURIDICĂ, 

DE DISCIPLINĂ ŞI IMUNITĂŢI

                                                                                                                                                                                 
	
	COMISIA PENTRU SĂNĂTATE ŞI FAMILIE

           Nr.28/198                                                                                                                                                                                                                                 


           Pl-x 268/2012                                                   Bucureşti, 27.09.2012   
RAPORT  COMUN
asupra  propunerii legislative privind modificarea Legii nr.194/2011 privind combaterea operaţiunilor cu produse susceptibile de  a avea efecte psihoactive, altele decât cele prevăzute de acte normative în vigoare
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie şi Comisia juridică, de disciplină şi imunităţi au fost sesizate spre dezbatere în fond, cu  propunerea legislativă privind modificarea Legii nr.194/2011 privind combaterea operaţiunilor cu produse susceptibile de  a avea efecte psihoactive, altele decât cele prevăzute de acte normative în vigoare, trimisă cu adresa nr. Pl-x 268 din 25 iunie 2012, înregistrată la Comisia pentru sănătate şi familie sub nr.28/268/26 iunie 2012 şi  la Comisia  juridică,de disciplină şi imunităţi sub nr.31/539 din  26 iunie 2012.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările  ulterioare, Camera Deputaţilor este Cameră decizională. 
     Senatul, în calitate de primă Cameră sesizată, a respins iniţiativa legislativă în şedinţa din 18 iunie 2012. 

Consiliul Legislativ a avizat favorabil iniţiativa legislativă, conform avizului nr.176 din 12 martie 2012.

Ministerul Sănătăţii, prin punctul său de vedere nr.47603/25.09.2012, nu susţine adoptarea acestei propuneri legislative.

Proiectul de  lege  are  ca obiect  de reglementare modificarea şi completarea Legii nr.194/2011 privind combaterea operaţiunilor cu produse susceptibile de a avea efecte psihoactive, altele decât cele prevăzute de acte normative în vigoare, în scopul reducerii numărului consumatorilor de substanţe cu  efecte psihoactive.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi  au examinat propunerea legislativă în şedinţa din  28 august  2012. 
Din numărul total de 22 membri ai Comisiei juridice, de disciplină şi imunităţi au participat la dezbateri 17 deputaţi.

La şedinţa Comisiei pentru sănătate şi familie din data de 25 septembrie 2012 au fost prezenţi 14 deputaţi din totalul de 17 membri. 

La dezbateri au participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, secretar de stat în cadrul Ministerului Sănătăţii,  domnul comisar şef Dumitru Constantin , director adjunct  şi doamna Rodica Mitoiu, şef serviciu precursori din cadrul Agenţiei Naţionale Antidrog.
În urma dezbaterilor Comisiile au hotărât, cu unanimitate de voturi, respingerea propunerii legislative privind modificarea Legii nr.194/2011 privind combaterea operaţiunilor cu produse susceptibile de a avea efecte psihoactive, altele decât cele prevăzute de acte normative în vigoare, din următoarele considerente :
- referirea  generică la „orice autoritate competentă” este lipsită de precizia necesară unei norme care are ca obiect definirea noţiunii de „autorizaţie”, anulând practic un segment al obiectului de reglementare al Legii nr.194/2011 şi anume, sistemul instituţional instituit pentru autorizarea operaţiunilor cu produse susceptibile de a avea efecte psihoactive. Potrivit legii, singura autoritate responsabilă de emiterea autorizaţiei este Autoritatea Naţională Sanitară Veterinară şi pentru Siguranţa Alimentelor iar simpla referire la „orice autoritate”, fără indicarea concretă a acestora, face imposibilă aplicarea dispoziţiei propunerii legislative;
· Legea nr. 194/2011, care se doreşte a fi modificată, stabileşte în mod concret, procedura ce urmează a fi efectuată în cazul identificării unei substanţe care constituie substitut şi are capacitatea de a produce efecte psihoactive, nejustificându-se introducerea alin.(4) al art.13 din propunerea legislativă;

· regimul substanţelor care pot produce efecte psihoactive, inclusiv modul în care acestea se pot comercializa în mod legal, este reglementat prin Legea nr. 339/2005 privind regimul juridic al plantelor, substanţelor şi preparatelor stupefiante şi psihotrope, cu modificările şi completările ulterioare şi Legea nr. 143/2000 privind prevenirea şi combaterea traficului şi consumului ilicit de droguri, cu modificările şi completările ulterioare, motiv pentru care nu se justifică introducerea prevederilor cuprinse la art.13 din propunerea legislativă.
În raport cu obiectul şi conţinutul său, propunerea legislativă face parte din categoria legilor organice. 
 PREŞEDINTE,




PREŞEDINTE,

             Rodica Nassar                                               Daniel Buda                               

Expert                                                                                                                                                     Consilier,                                                                                                                                                
Cristina Bologan                                                                                                                               Florica Manole       

